"Kui me asusime umbes kolme päeva teekonna kaugusel Lhasast (tänapäeval kulub  Lhasast autoga sinna jõudmiseks ainult neli tundi), tuli meil ületada suur jõgi - Lhasa jõgi. Sel ajal ei olnud seal silda (hiljem hiinlased ehitasid Lhasale lähemal silla üle Lhasa jõe). Oli 1941. aasta talve algus, tiibeti kalendri üheksas kuu. Jões ujus juba palju jääd, suuri jäälahmakaid. Me kõik seisime seal paigal jälgides neid jämedaid jääpanku. Mingi aja möödudes haaras inimesi paanika, sest kui me kohe poleks üle läinud, ei oleks me jõudnud paika, kus hobused ja muulad pidid öösel karjamaal rohtu sööma.  Me ei teadnud, kui kaua võtab aega jää möödatriivimine."